tomron87/hebrew-wikipedia-sentences-corpus huggingface dataset:
למד תורה מפי גדולי דורו, רבי מנדל מלהויסק , ור' יצחק אלחנן ספקטור, רבה של קובנה ועל ידו נסמך לרבנות.
בגיל 19 נשא אישה מעירו מרת אסתר בתו של רבי מתתיהו הכהן גלאדשטין ולמד תורה בשקידה רבה.
בהיותו כבן 28 (בערך בשנת תרכ"ג) מונה לרבה של העיירה קאמין שבפלך מינסק.
לאחר תקופה עבר לכהן כרב בעיר אראן שבפלך וילנה, ולאחר כחמש שנים מונה לממלא מקום רבנות העיר בוברויסק, שם שימש כשמונה שנים.
בהמשך כיהן כרב בעיר גודלווה, ושם החל בעבודת העריכה של ספרו המרכזי, "פסקי הגר"א", שבו ליקט את ההוראות המעשיות מתוך "ביאור הגר"א", בצירוף פירושו שלו הנקרא "עמודי אש".
את המהדורה הראשונה פרסם בווילנה בשנת תרל"ה (1875).
לאחר מכן נתמנה לרבה של העיר סטאלאוויטש שבפלך מינסק, ושם כיהן במשך 30 שנים.
בשנת תרנ"ה נפטרה אשתו, לאחר פטירתה נשא את עטקה קוּליק.
בשנת תרס"ד (1904), לאחר השלמת המהדורה המורחבת של "פסקי הגר"א" על כל חלקי השולחן ערוך, עלה לירושלים.
אך זמן קצר לאחר מכן חלה ונפטר ז' באדר א' תרס"ה.
לאחר פטירתו נספד בהערכה על ידי הרב אברהם עבר הירשוביץ, רב הקהילה היהודית בעיר טולדו שבאוהיו.
בתו, חנה נישאה לרב יחיאל הלר, רבה של קוידינוב.
בתו, פייגה רייזיל נישאה לאברהם פלטרוביץ.
בניו: אברהם נחמיה (נתן), משה חיים, שלמה וגרשון – היו כולם סוחרים עשירים ומפורסמים.
הם רכשו עבור חתנו, רבי יחיאל הלר, בית בפתח תקווה ולצידו פרדס שיספק את פרנסתו.
רבי צבי הירש למפרט הקדיש עשרות שנים לאיסוף, עריכה ופרשנות של פסיקות הגר"א על ארבעת חלקי השולחן ערוך.
בשנת תרל"ה הדפיס את הכרך הראשון, על אורח חיים, בווילנה.
בשנים תרס"ב–תרס"ד הוציא לאור את המהדורה המורחבת, שכללה את שלושת חלקי השולחן ערוך הנוספים (יורה דעה, אבן העזר וחושן משפט), בדפוס אלמנת ואחים ראָם.
בעלייתו לירושלים סיפר הרב למפרט לזקני העיר כי בעקבות עמל רב בליקוט פסיקותיו של ההגר"א על השולחן ערוך לספרו "פסקי הגר"א", נפגעה ראייתו עד שכמעט התעוור.
לאחר שכל ניסיונות הרפואה כשלו, נסע לווילנה והתפלל על ציונו של הגר"א.
לדברי הרב למפרט, זמן קצר לאחר מכן השתפר מצב עיניו, והוא שב לאיתנו.
הרב צבי הירש פאלי (נולד בסיוון ה'תרע"א, 1911 – נפטר בכ' בכסלו ה'תשס"ו, 21 בדצמבר 2005) היה משגיח בישיבת חברון בירושלים.
נולד בעיר שקלוב לרב אברהם נח פאלי, ששימש כמשגיח ור"מ בישיבה בעיר.
למד בילדותו אצל מלמד פרטי.
בחג החנוכה תרפ"ו עלתה משפחתו לארץ ישראל ולאחר שהות קצרה ביפו השתקעה בעיר חברון, שם מונה אביו למשגיח בישיבת חברון.
באותה שנה נקלט צבי הירש כתלמיד מן המניין בישיבה, ובהמשך חייו כיהן בה כמשגיח.
נפטר בכ' בכסלו תשס"ו (21 בדצמבר 2005) ונטמן בהר המנוחות בירושלים.
לאחר פטירתו המשיך בנו הרב שלמה פאלי בתפקיד המשגיח בישיבת חברון.
צבי הרמן שפירא , היה משכיל יהודי-ליטאי שחי ופעל ברוסיה ואחר כך בגרמניה, מתמטיקאי, מראשוני חובבי ציון ותנועת הציונות המדינית.
שפירא היה יוזם הקרן הקיימת לישראל (קק"ל) והוגה רעיון האוניברסיטה העברית בירושלים.
צבי שפירא נולד בארז'וויליק, עיירה קטנה בליטא על יד העיר טאוראגה.
אביו היה למדן ושאיפתו הייתה שבנו יהיה רב בישראל.
בילדותו גילה צבי הרמן שפירא כישרונות בלתי רגילים: בגיל שלוש קרא כבר "אותיות קטנות" בספר, בגיל ארבע למד גמרא עם פירושים, בגיל שמונה שלט כבר בלשון העברית במידה כזאת, עד שחיבר ספר דקדוק משלו והתמחה בספר מורה נבוכים לרמב"ם.
בשנת ה-24 לחייו שימש כבר כרב וראש ישיבה בעיר הליטאית בירטושלא, ושמו יצא לתהילה בכל הסביבה.
בן 26 החליט שפירא להתחיל בלימודי-חול ולבסס את ידיעותיו במתמטיקה.
בהשפעת רעיונות ההשכלה עזב את עיירתו, את רבנותו ואת עולם הישיבות והלך אל מרכזי הרוח והמדע בעולם.
תחילה הגיע לווילנה ובידו מכתב המלצה מאת הסופר אברהם מאפו.
כאן התחיל הרב לשעבר והוא אז בן 27 - בפעם הראשונה בחייו ללמוד את שפת המדינה ולהתעמק במדעים, וכאשר נוכח לדעת כי בווילנה לא ימצא את מבוקשו, החליט לגלות למקום אחר.
אחרי טלטולים רבים וניסיונות קשים (בין היתר באודסה) הגיע בשנת 1868 לברלין ללא ידע מוקדם בגרמנית ובחוסר כל.
נרשם לקורסים באקדמיה לאומנויות ומלאכות.
בריאותו התרופפה ושפירא הפסיק לזמן מה את לימודיו וחזר לעיירתו.
בין השנים 1871–1878 עסק בהצלחה במסחר באודסה ורכש לעצמו אמצעים לשם חידוש לימודיו.
בשנת 1878 חזר לברלין ומשם לאוניברסיטת היידלברג.
הפרופסור למתמטיקה מוריץ קנטור, הסכים לתת לו שיעורים פרטיים וללמדו מתמטיקה בסיסית.
שפירא נתקבל כחבר בחברה המתמטית בהיידלברג.
כעבור זמן קצר, נתן את הרצאתו הראשונה ובשנת 1880 הופיע ספרו הראשון במתמטיקה.
הוא הוכתר בתואר כבוד ונתמנה למרצה באוניברסיטה.
עברו עוד שש שנים ושפירא מונה כפרופסור שלא מן מהמניין למתמטיקה באוניברסיטת היידלברג.
גם לאחר שנתמנה כמרצה נאלץ להתפרנס גם מעבודתו כשען.
בגיל 30 התוודע לרעיון ההתיישבות בארץ ישראל וחלם על הקמת מרכז עליון למדעים בירושלים.
הוא התחיל לפרסם מאמרים על בעיות תנועת התחיה הלאומית וקשר קשרים עם הסטודנטים היהודים בהיידלברג, שהיו רובם יוצאי רוסיה ורעיון שיבת ציון היה קרוב ללב כולם.
בגיל 40 יסד שפירא בהיידלברג אגודה יהודית לאומית בשם "ציון" שמטרותיה היו להפיץ בקרב היהודים את השפה ואת הספרות היהודית, לארגן את היהודים לפעולה ציבורית למען שחרור מעמדו של העם היהודי, להגשים את הרעיון של התיישבות יהודית בארץ ישראל ולהקים מרכז רוחני של המתיישבים היהודים בארץ.
אגודתו של שפירא לא האריכה ימים ולו הייתה זו אכזבה רבה.
אולם עד מהרה מצא עידוד כאשר הגיעו אליו בנימין זאב הרצל וספרו "מדינת היהודים".
תחילה היסס מחשש כי סופו של החזון יהא כסוף האגודה בהיידלברג, ואולם בשנת 1897, בצאת קריאתו של הרצל אל בית ישראל להתכנס לקונגרס הציוני הראשון בבזל הוא לא היסס עוד.
עוד בוועידת קטוביץ בשנת 1884, הציע שפירא לארגון חובבי ציון להקים קרן לקניית אדמות בפלסטינה.
אמנם, הארגון לא מימש את הצעתו אך שפירא לא איבד מנחישותו.
13 שנים מאוחר יותר הוא הציע אותה שוב בפורום הקונגרס הציוני העולמי הראשון, בישיבה האחרונה של הקונגרס, הצעה לייסד את הקרן הקיימת לישראל.
ההצעה כללה 12 סעיפים, בהם הגדיר שפירא את אופייה ומטרתה של הקרן, ועיקר הסעיפים הם:
לאסוף מכל יהודי בעולם כסף ליסוד קרן יהודית כללית.
שני שלישים יהוו קרן לקרקעות והשליש האחרון יוצא על שמירת הקרקעות הנרכשות.
את האדמה הנרכשת אין להוציא בשום זמן מרשות הקרן ואסור למכור ליהודי יחיד.
הצעתו נתקבלה על ידי צירי הקונגרס ללא התלהבות יתרה ונמסרה לוועדה מיוחדת לשם עיבוד ועיון.
שפירא עצמו לא זכה לראות בהתממשות חזונו ונפטר 8 חודשים מאוחר יותר.
הרצל עצמו כבר תמך ברעיון ואחרי נאום סוחף קרא להצבעה מחודשת על ההצעה.
באותה ישיבה ראשונה של קונגרס הציוני הגיש שפירא גם את ההצעה להקמת אוניברסיטה עברית בירושלים.
הוא הוזמן להשתתף בכינוס ציוני חשוב בעיר קלן וחלה בדלקת ריאות.
הוא לא זכה להשתתף ב אך היה זה הרצל עצמו שספד לו מעל בימת אותו קונגרס.
הוא נקבר תחילה בבית הקברות העתיק של העיר קלן, ובי"ט בטבת ה'תשי"ד הועלו עצמותיו לירושלים ונטמנו בהר המנוחות.
על שמו המושב גבעת שפירא, שמות רחובות בחיפה, בירושלים, בפתח תקווה, בראשון לציון, בחולון ובתל אביב שם שוכן בית קק"ל.
צבי הנינג'ה היא קבוצה בדיונית של צבים מוטאנטים, גיבורי-על המופיעים בחוברות קומיקס בהוצאות מיראז' סטודיוס, אימג' קומיקס ו-IDW Publishing.
הקבוצה נוצרה על ידי הכותב קווין איסטמן והמאייר פיטר ליירד, והופיעה לראשונה בחוברת Teenage Mutants Ninja Turtles #1 ממאי 1984.
צבי הנינג'ה הם לאונרדו, דונטלו, רפאל ומיכלאנג'לו, שאומנו באמנות הלחימה נין ג'וטסו בידי הסנסיי ספלינטר.
ממקום מושבם בתעלות הביוב של מנהטן, ניו יורק, ארבעת הצבים נלחמים בפושעים, מגלומנים מרושעים ופולשים חוצנים, ובכל אותה עת נותרים חבויים ומבודדים מפני העולם החיצון.
ב-2019, הוצגה בהרצה של IDW ג'ניקה, לוחמת לשעבר בשבט הרגל שהופכת לצבה מוטאנטית לאחר תרומת דם מלאונרדו ומצטרפת אל המשפחה.
כמו כן, גם אלופקס הצטרפה אל "שבט צבי הנינג'ה".
סדרת חוברות הקומיקס הובילה ליצירתו של זיכיון הכולל סדרות אנימציה, סרטי קולנוע ומשחקי מחשב.
בישראל הסדרה המקורית שודרה במקור בערוץ הראשון אך עברה בהמשך לערוץ הילדים וערוץ 2.
בשנת 2005 יצאו לשווקים בישראל קלטות וידאו ו-DVD הכוללים פרקים נבחרים מתוך הסדרה, ואף הועלתה כמחזמר לילדים בשם "צבי הנינג'ה - הופעה חיה" בכיכובה של מיכל צפיר ולאחר מכן, גם בערוץ ניקלודיאון.
צבי הנינג'ה הם ארבעה צבים מוטאנטים שנוצרו על ידי תערובת של נוזלים כימיים בדיונים הנקראים מוטאגן.
שמותיהם של ארבעת הצבים הראשונים הוענקו להם על ידי המאסטר שלהם, ספלינטר, אשר קרא להם על שם אנשי האשכולות האיטלקיים האהובים עליו מתקופת הרנסאנס: לאונרדו דה וינצ'י, מיכלאנג'לו, דונטלו ורפאל.
צבי הנינג'ה הם מומחים באמנויות לחימה מזרחיות וביחד נלחמים בכוחות הרשע שבראשם עומד שרדר.
לאונרדו - התלמיד המצטיין של מאסטר ספלינטר.
קיבל את המנהיגות על אחיו הצבים האחרים.
בעל בנדנה כחולה, ונשקו הוא שתי חרבות נינג'אטו (שנקראות בהרבה מקרים בשם "קטאנה", המילה היפנית לחרב).
לאונרדו הוא הרציני שבחבורה, מקדיש את רוב זמנו לאימוני נין ג'וטסו וכן מקדיש כבוד רב לקוד הבושידו.
היה לו פחד גבהים עד שספלינטר עזר לו להתגבר עליו.
רפאל - הצב הקשוח, חם המזג, העצבני, הציני והמתבודד בין האחים.
בעל בנדנה אדומה, ונשקו הוא שני פגיונות סאי.
מדבר לרוב במבטא מרובע ברוקלין.
אישיותו היא חמת מזג וסרקסטית, ולעיתים הוא מציג הומור ציני.
למרות זאת, הוא נאמן לאחיו הצבים ולסנסיי ספלינטר.
מבין כולם הוא הכי מחובר למיכלאנג'לו והוא יגיב באכזריות וכעס אם יקרה למיכלאנג'לו משהו רע.
חברו הטוב של קייסי ג'ונס.
דונטלו - גאון במדעים, במחשבים ובטכנולוגיה, והמהנדס של החבורה.
הוא זה שממציא מכשירים מיוחדים לצבים העוזרים להם נגד אויביהם.
נשקו הוא מוט לחימה בו העשוי עץ חזק.
הוא מעדיף להשתמש בשכלו מאשר בכוחו כדי להתגבר על איומים.
בכל סדרה הוא מעריץ דמות מדען אחרת, שלפעמים מתבררת כפרופסור מטורף (כמו ד"ר קוויס מ-1997).
מיכלאנג'לו - הצעיר מבין האחים.
הבדרן של החבורה, עושה צחוק מכל דבר וחובב מושבע של משחקי וידאו, קומיקס ופיצה.
הוא מוכשר ובעל הדמיון הפרוע והגדול ביותר.
הוא הצב בעל הבנדנה הכתומה.
ברוב העיבודים הנוספים לקומיקס, נשקיו הוא שני נשקי נונצ'קו, אבל בסדרה מ-1987 החל מהעונה החמישית הוא נלחם עם שרשרת שבקצהה קרס.
ספלינטר - עכבר מוטנט ואביהם המאמץ של הצבים.
חולדה מוטאנטית מיפן שלמד את דרכי הנין ג'וטסו מבעליו המאטו יושי.
בסדרת האנימציה משנת 1987 וכן בקומיקס של חברת ארצ'י קומיקס ובסדרת האנימציה משנת 2012, ספלינטר היה בעצמו המאטו יושי, שעבר מוטציה לעכברוש ולא היה חיית המחמד של יושי כמו בקומיקס המקורי.
שרדר - מאסטר נין ג'וטסו מרושע בשם אורוקו סאקי ומנהיג "שבט הרגל".
יריבם המושבע של ספלינטר וצבי הנינג'ה.
שרדר עוטה שריון גוף מלא בתערים וכן קסדת קאבוטו עם מסכה המסתירה את פיו ואפו.
אפריל או'ניל - עוזרת מעבדה לשעבר של המדען בקסטר סטוקמן.
פגשה לראשונה בצבים כאשר הצילו אותה מידי המאוסרים הרובוטיים של בקסטר (Mousers, חתולים רודפי עכברים).
שותפה לארבעת הצבים ברבות מהרפתקאותיהם ועוזרת להם מעל פני השטח בו בעת שהם נשארים חבויים מתחת לפני השטח.
בסדרת האנימציה משנת 1987, בקומיקס של חברת ארצ'י קומיקס ובשלושת הסרטים, אפריל היא שדרנית חדשות טלוויזיה, בסדרת האנימציה של 2012 היא נערה בת 16 ובת של מדען, ובהמשך היא מתגלה כמוטנטית בעקבות ניסוי חוצני שנעשה על אימה.
קראנג - חבורת חייזרים מרושעים שמנסים להשתלט על כדור הארץ ולהפוך אותו לממד X.
גופם דמוי מוח והם חסרי אונים בקרבות, על כן הקראנג משתמשים ברובוטים בשביל להילחם ולהגן על עצמם.
הטכנולוגיה שלהם מפותחת בהרבה מבני האדם.
קייסי ג'ונס - פורע חוק שהופך לבן בריתם של הצבים ולמושא אהבתה של אפריל.
נפגש לראשונה עם הצבים לאחר שנקלע למאבק עם רפאל.
לוחם בפשע באמצעות אביזרי ספורט כמחבטי בייסבול וקריקט, מקלות גולף והוקי קרח וכיוצא בזה.
ג'ניקה - נינג'ה ותלמידתו לשעבר של מאסטר ספלינטר.
הפכה לצבה מוטנטית בעקבות עירוי דם שקיבלה מלאונרדו במטרה להציל את חייה.
משתמשת בחרב קטאנה ובכפפות בעלות להבים בקצה (בדומה לידיו של וולברין) וחובשת בנדנה צהובה.
אלופקס - שועלת שלג שעברה מוטציה על ידי שבט הרגל, אולם היא ערקה ממנו והצטרפה לצבי הנינג'ה.
כיום היא מלמדת בדוג'ו "שבט ספלינטר" אותו הצבים הקימו במטרה ללמד את ייצורי "עיר המטונטים" להגן על עצמם.
אלופקס חובשת בנדנה ירוקה ומשתמשת בנשק דמוי מגל בשם "קאמה".
קראי - בתו של ספלינטר שגודלה בידי שרדר מגיל צעיר (לפי חלק מהגרסאות) ולא יודעת זאת, זו גדלה והפך לנינג'ה הטובה ביותר בשבט הרגל ולעוזרת האישית של שרדר.
מיראז' סטודיוס, אימג' קומיקס ו-IDW
הופעתם הראשונה של צבי הנינג'ה הייתה בגיליון Teenage Mutant Ninja Turtles #1 במאי 1984. הגיליון פורסם בכ-3,000 עותקים על ידי מיראז' סטודיו בפורמט בגודל מגזין, באיורים בשחור-לבן ובנייר זול.
התעניינות הציבור בצבים המוטנטים גברה לאחר שמודעה שיווקית פורסמה במדריך הקניות לחוברות הקומיקס Comics Buyer's Guide #545. ההרצה המוגבלת של 3,000 עותקים הפכה באופן כמעט מיידי לפריטי אספנות, וכעבור מספר חודשים בלבד תומחרו במחיר הגדול פי 50 ממחירם ההתחלתי.
שם ההוצאה, "מיראז' סטודיו", נבחר משום שאיסטמן וליירד לא השתמשו באולפני איור מקצועיים בתחילת הקריירה שלהם לפני שפרי יצירתם הפך אותם למיליונרים.
מיראז' סטודיו פרסמו גם חוברת נלווית דו-חודשית בשם Tales of the Teenage Mutant Ninja Turtles, שתוכננה לצמצם את הפערים שביקום צבי הנינג'ה.
עצם פרסומה של החוברת הפך את שתי הסדרות למקבילות אחת לשנייה ואשר מתרחשות באותה המשכיות קאנונית.
הכרך הראשון של הקומיקס פורסם בין השנים 1987–1989 כאשר כל שבעת הגיליונות של הכרך הראשון אוגדו מאוחר יותר פעמיים ו-25 הגליונות של כרך שני קובצו יחדיו באוגדנים של חמש חוברות כל אחד.
לאחר שתופעת צבי הנינג'ה החלה לחלחל למדיות נוספות מצאו עצמם יוצרי הקומיקס קווין איסטמן ופיטר ליירד באמצע תאגיד פרסום שיווקית בינלאומית.
הדבר מנע מהם להמשיך בכתיבתם ובאיורם של הסיפורים המתמשכים מדי חודש בחודשו ומסיבה זו אמנים רבים הוזמנו להטביע את חותמם על חוברות הקומיקס באיור ובכתיבת סיפורים.
אי לכך, אופיים המגוון והנרחב של הסיפורים הקנה להם פן אנתולוגי מסוים.
המעריצים דבקו בנאמנות בסיפורים ומה שהתחיל למעשה במהדורה מוגבלת הפך לסדרה מתמשכת המתפרסת על פני 104 גיליונות וארבעה כרכים.
ביוני 1996 החייתה חברת אימג' קומיקס את סדרת הכותרים במה שנחשב לכרך השלישי של הקומיקס.
הייתה זו הרצה יותר מבוססת פעולה, ועל אף שזכתה לציון עקב שינויים שערכה בדמויות הראשיות, פיטר ליירד הכריז על סדרת הכותרים שהיא איננה קאנונית לסדרה המקורית.
באותו זמן הוא החל בכתיבת הכרך הרביעי של הסדרה המקורית, בפרסומה של מיראז' סטודיו.
לאחר שמיראז' סטודיוס לקחה את המושכות חזרה מאימג' קומיקס היא המשיכה בהרצת הכרך הרביעי בדצמבר 2001 בשם הפשוט TMNT.
לאחר 28 גיליונות הודיע ליירד על הפסקה בת שמונה חודשים לצורך הפקת סרט הנפשה ממוחשבת המבוסס על הקומיקס.
אולם, מקץ שמונה חודשים אתר הקומיקס המשיך להפיץ כי הסדרה עדיין בהפסקה לא מוגבלת.
בינואר 2008, מיראז' סטודיו פרסמו רשמית כי הסדרה תשוב במאי של אותה שנה.
גיליון 29 הופץ במהדורה מוגבלת של כ-1,000 עותקים והורשה לפרסום דרך אתר החברה.
אף על פי שהסכם הרכישה בין ליירד וניקלודיאון איפשר לו לפרסם עד ל-18 גיליונות בשנה בהתאם להמשכיות המקורית לא התפרסם כל חומר חדש מאז המכירה.
באפריל 2011, חברת ההוצאה לאור IDW Publishing הודיעה כי רכשה את הזכויות לפרסומה של סדרת חוברות חדשה המתרחשת באותה המשכיות כשל הסדרה המקורית.
הגיליון הראשון פורסם ב-24 באוגוסט 2011 בכתיבתם של איסטמן וטום וולץ ובאיורם של איסטמן ודן דאנקן.
הרצת קומיקס זו מאתחלת את סיפורם של הצבים וכל דמויות הקומיקס, וכן מציגה אופי אפל במיוחד ובוגר בהרבה משאר הרצות הקומיקס.
עד כה יצאו לשווקים כ-100 חוברות במסגרת ההרצה, מבלי לכלול את חוברות חותם "אנימציה חדשה", ובכך הופכת הרצה זו לארוכה ביותר שבהרצות הקומיקס.
ארצ'י קומיקס, דרימווייב הפקות וחותם "אנימציה חדשה"
הצמד נטש באופן מיידי את האווירה של הסדרה המצוירת ולקח את סדרת הכותרים בכיוון חדש והרפתקני יותר.
סדרת חוברות בהשראת סדרת האנימציה משנת 2003 פורסמה על ידי חברת Dreamwave Productions מיוני ועד לדצמבר 2003. הסדרה נכתבה בידי פיטר דייוויד ואוירה בידי ל'שון תומאס.
בארבעת הגיליונות הראשונים, אשר עובדו ישירות מסדרת האנימציה, הסיפורים סופרו מנקודת מבטם של אפריל, בקסטר סטוקמן, קייסי ג'ונס וצמד שוטרי משטרת העיר ניו יורק במקום נקודת מבטם של הצבים.
בד בבד עם ההרצה המחודשת, מוציאה חברת IDW חותם בשם "אנימציה חדשה" (New Animated).
בחותם זה מתפרסמות חוברות המהוות לפרקי סדרת הטלוויזיה של ניקלודיאון.
עד כה פורסמו במסגרת החותם כ-20 חוברות.
לאחר שחברת הצעצועים פליימייטס בע"מ נבחרה להפיץ ליין דמויות אקשן פיגר של צבי הנינג'ה היססה החברה בנוגע לסיכון הכרוך בכך ודרשה עסקת שידור של סדרת טלוויזיה קודם להפצת ליין הצעצועים.
ב-28 בדצמבר 1987 החלה שידורה של סדרת האנימציה הראשונה של צבי הנינג'ה עם מיני סדרה בת חמישה חלקים.
הסדרה זכתה עד מהרה למשבצת שידור קבועה במסגרת שידורי שבת בבוקר החל מ-1 באוקטובר 1988 עם 13 פרקים, הסדרה הופקה על ידי Murakami-Wolf-Swenson Film Productions Inc.
(כיום Fred Wolf Films) כשמיראז' סטודיו אינם בעלי זכויות הסדרה.
סדרת האנימציה שמה דגש חזק יותר על הומור מאשר בקומיקס.
כאן, ארבעת הצבים מתוארים כגיבורי-על מתחכמים ואוהבי פיצה שנלחמים בכוחות הרשע ממקום מחבואם בביוב.
לראשונה, הצבים עוטים מסכות בצבע, בעוד בקומיקס היו לכולם מסכות אדומות.
הוצגו דמויות חדשות בשם רוקסטדי, ביבופ והניוטרינים, בעוד דמויות מקוריות כמו ספלינטר, שרדר וכנופיית הרגל נותרו נאמנים לקומיקס בחזותם ובקווי המתאר הכלליים שלהם בלבד.
במקום שספלינטר היה לעכברוש המחמד המוטאנט של המאטו יושי, הוא היה המאטו יושי בעצמו.
כנופיית הרגל השתנתה מנינג'ות אנוש לאספקה בלתי נדלית של חיילים רובוטיים, מה שאיפשר למספר רב שלהם להיות מושמדים בלי שנהרגו (החלטה חשובה בהתאם לקהל היעד, שהיו ילדים).
קראנג, אחד מהנבלים הזכורים ביותר מהסדרה, קיבל השראה מגזע חייזרי שבחוברות הקומיקס של מיראז' סטודיוס.
צבע עורו של בקסטר סטוקמן השתנה משחור ללבן, מהסיבות האפשריות שגילומו של אפרו-אמריקני נבל בסדרה מצוירת לילדים תתפרש לא נכונה וכן משום ששרדר בהיר העור שנותן פקודות לאפרו-אמריקני ייחשב לגזעני.
ככל שהסדרה התקדמה, הדגש היה יותר על שימוש בטכנולוגיה של מדע בדיוני ופחות על אמנויות לחימה.
כדי להתחרות בעליית הפופולריות של מייטי מורפין פאוור ריינג'רס, במהלך שתי העונות האחרונות של הסדרה השתנה הנבל ללורד דרג, שר מלחמה חוצני מרושע המבקש להשתלט על העולם ומסיח את דעת הציבור להאמין שצבי הנינג'ה הם האויבים ולא הוא.
בין השנים 1997 ל-1998 עלתה סדרת לייב אקשן שנקראה "צבי הנינג'ה: הדור הבא" אשר עקבה אחר מאורעות צבי הנינג'ה לאחר סרטי הקולנוע.
בסדרה זו הוצגה צבת נינג'ה חמישית, ונוס, שהייתה מיומנת באמנות השינובי.
נדמה היה כי הסדרה מהווה המשך רופף לזיכיון הסרטים, היות שהשרדר הובס וצבי הנינג'ה נתקלו באויבים חדשים.
קשר נוסף לסדרת הסרטים היה בזכות מקום מגוריהם של הצבים (תחנת רכבת תחתית נטושה, כפי שתוארה בסרטים השני והשלישי), כנופיית הרגל היו אנושיים, ואוזנו החתוכה של ספלינטר, כפי שתואר בסרט הראשון.
צבי הנינג'ה השתתפו בהופעת אורח בפרק של פאוור ריינג'רס בחלל.
הסדרה לא צלחה ובוטלה לאחר עונה אחת ו-26 פרקים בלבד.
מאז הסדרה התכחשו פיטר ליירד וקווין איסטמן לדמותה של ונוס ומחקו אותה מהזיכיון.
ב-2003 החלו שידורה של סדרת אנימציה חדשה בהפקת אולפני 4kids Entertainment ובשידור ערוץ FoxBox (מאוחר יותר 4Kids) בשיתוף עם מיראז' סטודיו.
הסדרה הונפשה על ידי דונג וו אנימציה מסיאול שבקוריאה הדרומית.
מיראז' סטודיו הייתה בעלת שליש מהזכויות לסדרה ומעורבותה השפיעה וגרמה לסדרה המצוירת להיראות אפלה ונאמנה יותר לקומיקס מאשר הסדרה המצוירת הקודמת לה.
הסדרה נמשכה 7 עונות ו-156 פרקים עד לשנת 2009 והסתיימה עם סרט הטלוויזיה "צבים לנצח" שהופק לרגל 25 שנות זיכיון צבי הנינג'ה, הסרט איחד 3 גרסאות של צבי הנינג'ה: הגרסה המצוירת של סדרת הטלוויזיה מ-1987, הגרסה המצוירת של סדרת הטלוויזיה מ-2003 וגרסת הקומיקס המקורית מ-1984.
לאחר שרכשה ויאקום ב-2009 את זכויות צבי הנינג'ה ממיראז' סטודיו ו-4kids Entertainment, הודיעו אולפני ערוץ ניקלודיאון (רכש נוסף של ויאקום) כי בכוונתם להפיק סדרת אנימציה חדשה ב-CGI בת 26 פרקים שתעלה לשידור ב-2012.
בכנס שנערך בחסות ניקלודיאון, הוכרז שהשחקן ג'ייסון ביגס ידבב את דמותו של לאונרדו ורוב פולסן, שדיבב את רפאל בסדרה מ-1987, ידבב את דונטלו.
ביוני 2011 התגלה כי שון אסטין ידבב את רפאל וגרג סייפס ידבב את מיכלאנג'לו.
סדרה זו משודרת בישראל בערוץ ניקלודיאון החל מה-9 בדצמבר.
עלייתם של צבי הנינג'ה (2018)
סדרה שעלתה בספטמבר 2018, המתרחשת בזמן הווה.
סדרה זו מציגה עלילה שונה לחלוטין מאלו שהוצגו בקומיקס ובסדרות קודמות.
הסדרה שמה דגש על הומור, ובין היתר מציגה לראשונה את אפריל אוניל כדמות שחורה במקום לבנה.
כמו כן, סדרה זו היא הראשונה שבה הצבים לא רק נלחמים בשבט הרגל, אלא גם במוטנטים מיקום מקביל שבראשם עומד הברון דרקסום.
סיפורם של צבי הנינג'ה (2024)
סדרה שעלתה ב-9 באוגוסט 2024 בפאראמונט + ובערוץ ניקלודיאון בארץ.
אשר משמשת בתור סדרת בת לסרט צבי הנינג'ה: טירוף המוטנטים, ומצוירת באופן שונה.
צבי הנינג'ה (1990) - הסרט המקורי, המבוסס על חוברות הקומיקס המוקדמות.
אורוקי סאקי, השרדר, מגיע לניו יורק ומתחיל לאסוף בני נוער שישמשו ככנופיית נינג'ות בשם "הרגל".
ארבעת הצבים, שמצליחים להציל שליח פיצה שמותקף על ידיהם, יוצרים קשר עם כתבת טלוויזיה בשם אפריל או'ניל.
הצבים נתקלים בקייסי ג'ונס, בחור קשוח שלוחם בפשע תחת כיסוי פנים עם מסכת הוקי ומשתמש במקל ההוקי שלו כנשק נגד הכנופיה.
אפריל מסייעת לצבים כאשר הם מותקפים על ידי שרדר, ואביהם המאמץ, מאסטר ספלינטר, נחטף.
הם יוצאים לשחררו ולהתעמת עם שרדר.
הסרט זכה להצלחה רבה וגרף בקופות $201,965,915.50, הסרט נחשב לשני המצליח ביותר בזיכיון צבי הנינג'ה.
צבי הנינג'ה 2: מסתוריו של הריר (1991) - סרט ההמשך לעלילה הקודמת.
שרדר, שנקבר תחת ערימות זבל במגרש הגרוטאות, שורד ושב לנקום, כמה נערים מכנופיית "הרגל" שנותרו ברחו לאזור חדש שהמשטרה לא תחשוד לאחר שיותר ממאה נערים שהשתתפו בכנופיה נתפסו והושלכו לבתי סוהר.
גם שרדר וגם הצבים מתחקים אחר מוצאם ומגלים שהם נוצרו על ידי חומר רדיואקטיבי ירוק.
שרדר מנצל את שאריות החומר על מנת ליצור שתי מפלצות שילחמו בצבים ולהקים מחדש את כנופיית "הרגל".
הסרט לא הצליח כמו קודמו אך הכנסותיו היו נאות: $78,656,813 רק בארצות הברית.
צבי הנינג'ה 3 (1993) - בעקבות שרביט מסתורי שקנתה אפריל לספלינטר, ארבעת הצבים משוגרים אחורה בזמן ליפן הפיאודלית של שנת 1593 ומסייעים לכפריים להילחם מול שליט מרושע.
לצד השליט עומד סוחר אמריקני המצייד את חייליו ברובים ותותחים.
על הצבים להציל את אפריל שנחטפה, לסייע לכפריים המורדים ולאתר את השרביט שאבד להם בזמן המלחמה, כדי לחזור להווה.
אך ארבעת הצבים מסתגלים מהר מאוד ליפן העתיקה: לאונרדו מתאחד עם מורשת הנין ג'וטסו וקרבות הסמוראים, דונטלו מתקשה ללא טכנולוגיה, רפאל העצבני מוצא שלווה ואילו מיכלאנג'לו מתאהב בנערה כפרית המנהיגה את המרד.
הסרט היה לכישלון קופתי גדול כשגרף רק $42,273,609, הסרט נחשב לכושל ביותר בזיכיון צבי הנינג'ה.
צבי הנינג'ה (2007) - סרט בהנפשה ממוחשבת עם סיפור עצמאי שהולך במסורת הקומיקס והסדרה העדכנית ביותר.
צבי הנינג'ה (2014) - סרט אתחול לסדרת הסרטים המשולב בטכנולוגיית CGI ולייב אקשן בבימויו של ג'ונתן ליבסמן ובהפקתו של מייקל ביי.
את דמותו של לאונרדו מדבב ג'וני נוקסוויל, את דמותו של רפאל מדבב אלן ריטצ'סון, את דמותו של דונטלו מדבב ג'רמי הווארד, את דמותו של מיכלאנג'לו מדבב נואל פישר, את דמותו של ספלינטר מגלם טוני שלהוב ואת דמותה של אפריל או'ניל מגלמת מייגן פוקס.
הכנסות הסרט עומדות על $300,253,217, ובכך הוא הופך לסרט צבי הנינג'ה הרווחי ביותר.
צבי הנינג'ה: יוצאים מהצללים (2016) - סרט המשך לסרט מ-2014. בסרט הזה הצבים משתפים פעולה עם אפריל אוניל וקייסי ג'ונס על מנת להביס את קראנג, מוח חייזרי מרושע ממימד X ששואף להשתלט על העולם, הנעזר בשרדר ובצמד הבריונים המוטאנטים שלו ביבופ ורוקסטדי.
עלייתם של צבי הנינג'ה: הסרט (2020) - הצבים המתבגרים וכוחות הנינג'ה המיסטיים שלהם עומדים למבחן האולטימטיבי כשיצורים אכזריים מממד אחר מנסים לזרוע כאוס.
צבי הנינג'ה: טירוף המוטנטים (2023) - סרט בהנפשה ממוחשבת שמציג את הצבים כשהם רוצים לחיות כשווים בחברה ומנגד נלחמים בארגון מסתורי.
צבי הנדל (נולד ב-16 באוקטובר 1949, כ"ג בתשרי ה'תש"י) הוא חבר הכנסת לשעבר מטעם המפד"ל ולאחר מכן מטעם מפלגת תקומה.
שימש כראש מועצה אזורית חוף עזה.
כמו כן, כיהן כיו"ר הרשות הלאומית למלחמה בסמים ואלכוהול.
נולד וגדל בטרנסילבניה שברפובליקה העממית הרומנית (כיום ברומניה), להורים ניצולי השואה, שנישאו לאחר מלחמת העולם השנייה.
עלה לישראל עם משפחתו בשנת 1959. כבר בבית הספר התיכון, היה מעין פוליטיקאי צעיר והגיע עד לדרגת סגן יו"ר מועצת התלמידים המרכזית של תל אביב.
במילואים שירת ביחידת סיור של חיל התותחנים ונטל חלק במלחמת יום הכיפורים.
לאחר נישואיו התגורר בפרדס חנה אך ב-1977 עבר להתגורר במושב גני טל שבגוש קטיף ברצועת עזה.
שימש מזכיר וגזבר מועצה אזורית חוף עזה ומונה למנכ"ל החברה לפיתוח אזור קטיף.
בשנת 1983 נבחר למועצה האזורית, ומשנת 1988 עמד בראשה.
בתקופה זו שימש גם יו"ר דירקטוריון החברה לפיתוח הנגב, חבר בהנהלת מכללת ספיר, וחבר הנהלת איגוד מושבי הפועל המזרחי.
נבחר לראשונה לכנסת ה-14 מטעם המפד"ל, ממנה פרש לקראת שלהי כהונת הכנסת יחד עם חנן פורת והקים את סיעת "אמונים", שבמהרה שינתה את שמה ל"תקומה".
כחלק ממפלגה הצטרף לרשימת "האיחוד הלאומי", מטעמה נבחר לכנסות ה-15, וה-16, ולרשימת האיחוד הלאומי והמפד"ל, מטעמה נבחר ל.
בכנסת ה-15 כיהן כיושב-ראש ועדת העלייה, הקליטה והתפוצות.
שימש תקופה ארוכה כיושב ראש השדולה החקלאית בכנסת.
במהלך כהונתו בכנסת יזם חוק הקובע כי בעבירות רצח, ניסיון לרצח וקשר, שבוצעו כלפי מי שכיהן כראש הממשלה בעת ביצוע העבירה, לא תהיה תקופת התיישנות.
בממשלתו השנייה של אריאל שרון כיהן כסגן שרת החינוך, התרבות והספורט לימור לבנת, עד לפרישת סיעת האיחוד הלאומי מהקואליציה ב-6 ביוני 2004 על רקע תוכנית ההתנתקות.
בי"ט בחשוון ה'תשס"ה (3 בנובמבר 2004), בקריאה ראשונה בהצעת החוק ליישום תוכנית ההתנתקות - הצביע הנדל נגד.
חלק ניכר ממאמציו הפרלמנטריים של הנדל באותה עת הושקעו במאבק למען מתיישבי גוש קטיף, ובחיזוק מהלכי הימין בכנסת.
בהקשר זה פרסם את הביטוי "עומק העקירה כעומק החקירה", שאותו טבע יוסי שריד, בהתייחסו לחקירות כנגד ראש הממשלה אריאל שרון, שנוהלו במקביל לשינוי שנתפס בציבור בעמדותיו המדיניות וההחלטה על תוכנית ההתנתקות.
הנדל גרם לסערה כשהשווה את התנהגות השוטרים הישראלים בתוכנית ההתנתקות לזו של אדולף אייכמן ובאומרו מעל בימת הכנסת כי "רק מילאו פקודות".
התבטאות זו עוררה ביקורת חריפה, כולל של "יד ושם" שהאשים אותו בכך שדבריו גובלים בהכחשת השואה.
ב-2005 פונה צבי הנדל יחד עם תושבי גני טל מביתו שבגוש קטיף במסגרת ביצוע תוכנית ההתנתקות.
תהליך התמודדות משפחתו עם הפינוי עמד במרכז הסרטים התיעודיים "קטיף" ו"קטיף אחרון".
ב-1 באוגוסט 2010 מונה ליו"ר הרשות הלאומית למלחמה בסמים ואלכוהול על ידי הממשלה, כתפקיד ייצוגי ללא שכר.
בשנת 2015 שימש כראש מועצת בית העלמין ברקת.
הוא דודו מצד אביו של חבר הכנסת לשעבר ושר התקשורת לשעבר, יועז הנדל.
צבי הקר היה אדריכל ישראלי.
הקר עזב את פולין עם פרוץ מלחמת העולם השנייה והיגר לקזבלנקה ולאחר מכן ב-1950 עלה לישראל.
למד אדריכלות בטכניון שבחיפה וסיים את לימודיו ב-1955. בין 1955 ל-1957 למד ציור במכון אבני וב-1959, לאחר שירותו הצבאי, הקים משרד ופעל בשיתוף עם אלדר שרון (עד 1964) ואלפרד נוימן (עד 1966).
עבודותיהם המשותפות כוללות את מועדון הים התיכון באכזיב (1960–1961), כפר הנופש במכמורת (1961), מלון בונגלוס בשארם א-שייח' (1972–1976), בניין העירייה של בת ים (1969-1963), בנין הפקולטה להנדסת מכונות ע"ש דנציגר בטכניון (1965) ובית הספר לקצינים בה"ד 1 (1963–1967).
בסוף 1966, לאחר שלטענתו הטכניון שינה מתוכניתו לבניין דנציגר, הוא ניסה לצבוע את קירות הבניין ומאוחר יותר אף לחבל בו.
תביעה שהגיש ביחד עם אלפרד נוימן בדרישה להורות לטכניון להסיר את השינויים שנעשו בבניין בגלל הפגיעה בשם הטוב של המתכננים נדחתה על ידי בית המשפט.
עבודותיהם הושפעו ממגמות דומות בעולם האדריכלות (דוגמת זרם המטבוליזם היפני) ושאלו מטפורות צורניות מהטבע לשימוש בתכנון מבנים ארכיטקטוניים מורפולוגיים.
התנאים הפיזיים והכלכליים ששררו בארץ באותה התקופה אפשרו להם בתקופה קצרה יחסית להביא לידי ביצוע מספר עבודות לא קטן ולהפוך את ישראל למוקד התעניינות עולמי לזמן קצר.
במשך שנים התגורר הקר ברמת גן.
ב-1990 עבר להתגורר ולפעול בברלין.
הוא לימד בגרמניה ותכנן בייחוד פרויקטים הקשורים לקהילה היהודית.
מבין הפרויקטים המאוחרים שלו, ניתן לציין את שכונת המגורים רמות פולין שבירושלים (1971–1973) שנודעה בכינוי "שכונת הכוורות", בית הספר היהודי בדויסבורג, גרמניה (1996–1999) ואת מוזיאון הפלמ"ח (1995) בתל אביב.
נפטר ב-24 בספטמבר 2023 בברלין, גרמניה.
הרמן נולד בקלַאוּזֶנבּוּרג (קלוּז'), טרנסילבניה ועלה לארץ ישראל ב-1934. תחילה למד ב תנ"ך, היסטוריה, פילוסופיה וספרות.
לאחר מכן הצטרף כחבר לקיבוץ כפר גליקסון בימי ייסודו.
הרמן היה יו"ר קרן היסוד וחבר המוסד לעלייה ב', הנהלת הסוכנות היהודית, הוועד הלאומי והנהלת "צים".
על שמו רחוב במפרץ חיפה.
רוח לא כבולה (רומן היסטורי ביוגרפי על חייו של ג'ורדנו ברונו)
אין פטור מזיכרונות, זמורה ביתן, 1996
הכובשים בים נתיבה: תולדות הספנות העברית, הוצאת הקיבוץ המאוחד, 1978.
פרנסואה ויון (רומן היסטורי ביוגרפי על חייו של פרנסואה ויון)
צבי הנגב (שם מדעי: Gazella dorcas), מין מהסוג צבי, ממשפחת הפריים, המצוי באזורי מדבר בצפון אפריקה ובישראל.
צבע גבו של צבי הנגב חום בהיר המחזיר את קרינת השמש ומונע קליטת חום, והוא מזוהה גם על פי צבע פס הצד החום כהה, המצוי במעבר בין הגב הכהה לבטן הבהירה.
חלקה העליון של רגלו הקדמית לבן, וקרניו עבות ומעוקלות.
זנבו הארוך ושטח הפנים של אוזניו גדול יותר משל צבי מצוי, ובזכות שטח הפנים של אוזניו כלי הדם שבהם חשופים לסביבה החיצונית, וכאשר טמפרטורת הדם גבוהה מטמפרטורת הסביבה, נפלט חום לסביבה והגוף מתקרר.
צבי הנגב היה מצוי בעבר באזורים שונים: בדרום ישראל (מדבר יהודה, עמק הערבה והנגב הדרומי), בסיני, בירדן, במדבריות השחונים של צפון אפריקה.
אחת התכונות המייחדות אותו היא יכולת שהייה במדבריות ללא צורך לשתות מים, זאת משום שהוא מפיק את המים הנחוצים לו מנוזלים המצויים בעלי השיטה שאותם הוא נוהג לאכול.
צבי הנגב ככל הנראה לא התקיים בארץ ישראל לפני ההולוקן והאוכלוסייה הקיימת מייצגת שרידי נדידה מצפון אפריקה שדחקה את הצבי המצוי מחלקים מהנגב וסיני, החל מלפני כ-10,000 שנה.
אוכלוסיית צבאי הנגב בישראל מתרכזת באזורי הערבה והנגב הדרומי.
בשנות ה-60 ושנות ה-70 של המאה ה-20 האוכלוסייה בנגב כמעט והושמדה לחלוטין בשל ציד לא מבוקר, אך מאז אכיפת "החוק להגנת חיית הבר" נבלמה התופעה וניכרת התאוששות הדרגתית במספר הפרטים הנצפים.
החל מהעשור השני של המאה ה-21 מקיימת מדי שנה רשות הטבע והגנים ספירת פרטים כדי להעריך את מצבה של אוכלוסיית הצבאים ולבחון את מגמות השינוי.
הספירה נערכת לקראת סוף חודש אוקטובר באזורי מקורות המים ובעיקר בנחלים בנגב שבסביבתם יש גם שטחי מרעה.
הספירה מנסה לסווג את הצבאים הנצפים לזכרים, נקבות וצעירים.
בשנת 2013 נרשם שיא במספר הצבאים שנספרו.
להלן תוצאות הספירה של השנים האחרונות
נכון לעשור השלישי של המאה ה-21 מצב אוכלוסיית צבי הנגב בישראל יציב.
למרות שהאוכלוסייה אינה גדולה, ניכרת בה שונות גנטית משמעותית, שמצביעה על אוכלוסייה בריאה ובעלת פוטנציאל שימור טוב.
צבי הנגב קשור בקשר הדוק סמביוטי לעץ השיטה.
עץ השיטה ידוע בקשרים הסימביוטיים שיש בינו ובין בעלי חיים שונים.
קשר כזה קיים גם בינו ובין צבי הנגב.
בעונת הקיץ נוהג צבי הנגב לחסות בצילו של עץ השיטה בשעות החמות, והוא ניזון בעיקר מעליו ופירותיו.
כאמור, מזון זה מספק לו גם את כמות המים הדרושה לקיומו.
הצבי האוכל את פירותיו של עץ השיטה לועס רק חלק מן הזרעים המצויים בפרי.
הזרעים שלא נלעסו, עוברים דרך מערכת העיכול שלו מבלי להיפגע, ונפלטים החוצה עם הגללים.
בדרך זו מפיץ הצבי את זרעי השיטה.
מחקרים גילו כי זרעים אלה נבטו בהצלחה רבה יותר מאשר זרעים שלא עברו דרך מערכת העיכול של הצבי.
הסתבר כי הקליפה הקשה של זרעי השיטה מתרככת במערכת העיכול של הצבי.
ריכוך הקליפה מגדיל את הסיכוי שהזרעים ינבטו.
נתגלה גם כי חומרי העיכול בקיבת הצבי ממיתים את זחלי חיפושיות הזרעונית, המתפתחים בתוך הזרעים ופוגעים בהם.
צבי הנינג'ה היא סדרת אנימציה ופעולה פופולרית המבוססת במקור על קומיקס למבוגרים.
הסדרה הופקה לטלוויזיה במקור לשידור בסינדיקציה, ואחר כך עברה ל-CBS.
הסדרה, שנועדה לילדים, שונה מהקומיקס "צבי הנינג'ה" שהיה אפל ורציני, ונועד למבוגרים.
לצד פרקים רציניים פרקים רבים היו קאמפיים ומלאי הומור.
בישראל הסדרה שודרה לראשונה בדיבוב לעברית בערוץ הראשון בין השנים 1991–1993. העונה הראשונה דובבה באולפני זאונד בבימויו של רביב שנקר, הקלטה ומיקס רביב שנקר.
לקראת אמצע שנות התשעים שודרו שלוש העונות הראשונות בערוץ 2, ובהמשך שודרו עונות 4–10 בערוץ הילדים בין השנים 1998–1999.
לסדרה מוצרים נלווים שונים: קומיקס מארצ'י קומיקס, צעצועים, משחקי קופסה, משחקי וידאו, חולצות, תחפושות ורוב קלטות וידאו שיצאו מסוף שנות ה-80 עד לאמצע שנות ה-90. כיום נמכרת הסדרה ב-DVD.
את שיר הפתיחה העברי הראשון של הסדרה (עונות 1–4) כתב והלחין אבנר חודורוב, קלידן להקת משינה, וביצעו מוטי דיכנה וסימה עמיאל.
את שיר הפתיחה העברי השני (עונות 5–10) ביצעו סער בדישי ושרון כהן.
שיר זה היה גרסה עברית של הפתיח האמריקאי המקורי.
עלילת הסדרה המצוירת משנת 1987 שונה בהרבה מעלילת הקומיקס המקורי של "צבי הנינג'ה" מאת אולפני מיראז' עליו מתבססת הסדרה, ככל הנראה השינויים נעשו כדי להתאים את הסדרה לקהל יעד צעיר יותר.
בשונה משאר הגרסאות, בגרסה זו מאסטר ספלינטר היה בעברו בן אנוש – מאסטר נינג'ה בשם המאטו יושי.
ביפן גרם לו אורוקו סאקי לבייש את המאסטרים של שבט הרגל.
המאטו יושי נאלץ לברוח לארצות הברית ומצא עצמו בניו יורק כאדם עני, שם התחבא בתעלות הביוב.
בעודו חי בתעלות הביוב לצד חולדות אשר הפכו לידידיו, יושי מוצא יום אחד ארבעה צבים אשר נקנו מחנות חיות מחמד על ידי ילד אשר במקרה הפיל אותם אל תוך הביוב.
יושי שב יום אחד משיטוט ברחבי ניו יורק ומגלה כי הצבים מכוסים בנוזל סגול בוהק.
הנוזל המסתורי גורם לצבים – בשל העובדה שנחשפו לאחרונה ליושי – להפוך לדמויי אדם, בעוד שיושי אשר נחשף לאחרונה לחולדות – הופך לעכברוש דמוי אדם, אשר בהמשך מכונה בשם הבדוי "ספלינטר".
יושי מאמץ את ארבעת הצבים כבניו ומלמד אותם את אומנות הנינג'יטסו.
ספלינטר מעניק להם שמות אשר מבוססים על שמות אמני הרנסאנס האהובים עליו: לאונרדו (על-שם לאונרדו דה וינצ'י), מיכלאנג'לו (על-שם מיכלאנג'לו בואונרוטי), דונטלו (על-שם דונטלו), רפאל (על-שם רפאל סאנציו – צייר).
כל אחד מהצבים עוטה על עיניו מסכה בצבע שונה ומקבל נשק ייחודי לו.
במקביל לכך, עוזב אורוקו סאקי את יפן ועושה דרכו לניו יורק בעקבות יושי, מתוך כוונה לחסלו אחת ולתמיד.
בניו-יורק פועל סאקי לצד שותפו לפשע, קראנג, איתו הוא עושה יד-אחת בביצוע מעשי פשע שאינם עולים בקנה אחד עם נורמת ההתנהגות המוסרית המקובלת בחברה מתוקנת.
קראנג הוא חייזר מ"מימד X" אשר היה בעברו מצביא גדול בעולם הבית שלו, בטרם גורש משם בעקבות בגידתו ומשום ששמו נקשר בטענות לאי סדרים כספיים.
כשגורש, הופרד מוחו של קראנג מגופו כעונש והוא נותר בדמות מוח בעל פנים זועפים וזרועות כשל תמנון (בעונה השמינית של הסדרה, ניתן לראות כי להבדיל מקראנג עצמו, לשיבוטיו יש גוף שלם).
סאקי משנה את חזותו החיצונית ונוהג לעטות חליפה אופיינית מכוסה תערים, גלימה ארוכה ומסכת מתכת על פיו ובוחר להיקרא בשם הבדוי "שרדר" (כלומר, "גורס" באנגלית).
במהלך העונה הראשונה מתברר כי החומצה הרדיואקטיבית, הנקראת בסדרה בפשטות "Ooze" (בעברית: "עסיס"), אשר שינתה את גופם של הצבים ושל ספלינטר, הושלכה לביוב בכוונה תחילה על-ידי שרדר, בניסיון לחסל את יושי.
הצבים מבטיחים לנקום בשרדר על שפגע בכבודו של המאסטר שלהם ועל שהפך אותו לחולדה ובכך חותרים, באופן אירוני במידת-מה, תחת הבסיס להיותם יצורים כה מיוחדים ויוצאי דופן.
בתחילה, מקווים הצבים שיצליחו להכריח את שרדר להפוך את ספלינטר בחזרה לבן אנוש, אך במהרה משתנה מטרתם והם מוצאים עצמם נאלצים להשתמש בכישוריהם כדי לסכל את מזימותיו הנלוזות של שרדר.
בהמשך הופכים הצבים לאוכפי חוק אשר נלחמים בפושעי העיר באשר הם.
במשך הסדרה שרדר, קראנג, ביבופ ורוקסטדי (שני בריונים אשר הפכו לדמויי חזיר בר וקרנף לאחר שנחשפו לחומר הרדיואקטיבי של שרדר) וצבא קטן של חיילי רגל רובוטיים מנסים באופן חוזר ונשנה לחסל את הצבים ולהשתלט על העולם.
כדי להשתלט על העולם הם צריכים להביא לכדור הארץ את הטכנודרום (המבצר הנייד של קראנג והבסיס המבצעי של שרדר).
בכל עונה היה הטכנודרום במקום אחר:
עונה שנייה – מימד X.
דונטלו שיבש את המחשב הבין-ממדי וגרם לטכנודרום להישאב לשם.
סוף עונה שנייה – פני כדור הארץ.
בסוף הפרק האחרון דונטלו שיבש את המקדחים של הטכנודרום וגרם להם לקדוח כלפי מטה.
עונה שלישית – לב כדור הארץ.
במשך כל העונה שרדר ניסה להעלות את הטכנודרום אל פני השטח.
עונה רביעית – על אסטרואיד תועה במימד X.
בהמשך העונה לבה מהאסטרואיד כסתה את הטכנודרום ותקעה אותו עוד יותר.
עונה חמישית – בקוטב הצפוני.
עונה שישית – על קרקעית האוקיינוס הארקטי.
עונה שביעית – בחור שחור במימד X.
עונה שמינית – על הכוכב הנטוש למחצה בלרופון שבמימד X.
שבהמשך נגרר על ידי צמח תמנוני ענק.
בעונה העשירית – הטכנודרום נמצא נטוש (ללא הסבר עלילתי לכך) כאשר הוא ניצב על גבעה וחבורת חייזרים שם קבעה את מקום מגוריה החדש.
בשתי העונות האחרונות של הסדרה, מצליחים הצבים לגרש לבסוף את שרדר וקראנג למימד X והם מצליחים להשמיד את המכשור ואת שער הממדים על גבי הטכנודרום ובכך מונעים מהם לחזור אי פעם לכדור הארץ.
בעונה השמינית בסדרה מופיע נבל בשם 'טיטאנוס', שניהל בעבר ארגון מוטנטים ולאחר-מכן נשלח אל העבר.
בעונה התשיעית מופיע נבל חדש, בשם 'לורד דרג', מצביא חייזרי רשע וחדל-אישים.
לורד דרג פותח במסע תעמולה ציבורי נגד הצבים ומצליח להסית את האוכלוסייה נגדם, מחד, ולתמיכה בו ובכוחותיו, מאידך.
בהמשך הסדרה חושפת אפריל את האמת המכוערת העומדת מאחורי מעשיו.
בפרק האחרון של העונה מצליחים הצבים ללכוד את לורד דרג ולשלוח אותו אל ממד X.
לורד דרג, מובס ואכול חרטה, מושלך אל מימד X בסוף העונה התשיעית, שם הוא נותר, מתבוסס במדמנת שנאתו היוקדת לצבים ומתכנן את נקמתו, עד שבעונה האחרונה של הסדרה הוא שב לכדור הארץ עם חבורה חדשה של עושי דברו, כדי לנקום בצבים.
לאונרדו (מדובב: עידו מוסרי) – התלמיד המצטיין של מאסטר ספלינטר.
לאונרדו הוא הרציני, החכם והמיומן שבחבורה ולכן הופך למנהיג של אחיו ושל הצבים האחרים.
לאונרדו עוטה בנדנה כחולה ונשקו הוא שתי חרבות קטאנה.
הוא רוחש כבוד רב לקוד הבושידו ומקדיש את רוב זמנו לאימוני נינג'יטסו.
בעבר, סבל לאונרדו מפחד מגבהים ומנחשים, עד שספלינטר עזר לו להתגבר על כך.
באחד הפרקים איבד את זכרונו וחשב, לאחר שקרא את "שלושת המוסקטרים", שהוא ד'ארטניאן.
דונטלו (מדבב: שי זורניצר) – גאון מדעים, מחשבים וטכנולוגיה, והמהנדס של החבורה.
עוטה בנדנה סגולה ונשקו הוא מוט עץ חזק וקשיח, הנקרא 'בו'.
דונטלו הוא זה שממציא מכשירים מיוחדים לצבים, המסייעים להם במאבקם כנגד אויביהם.
באחד הפרקים איבד את זכרונו ועטה את הזהות של "הצב האפל" (מין פרודיה על באטמן).
רפאל (מדבבים: עונות 1–4 – טל מוסרי; עונות 5–10 – סער בדישי) – הצב הצעיר ביותר מבין האחים, הוא הקשוח, חם המזג, העצבני, הציני והמתבודד העצבני.
אבל רק בסדרה מ-1987, אישיותו של רפאל הוצגה הפוך מכך למען צופים צעירים.
רפאל גם מעיר הרבה הערות ששוברות את הקיר הרביעי.
באחד הפרקים הוא שינה את זהותו ל"מגן הירוק" כיוון שהוא חשב שהוא חסר תועלת.
מיכלאנג'לו (מדבבים: עונה 1 – תחילת עונה 2 יואב צפיר; עונות 2–5, 7–10 – רן גואטה; עונה 6 – אורי הוכמן) – הבדרן של החבורה, עושה צחוק מכל דבר וחובב מושבע של משחקי וידאו, ולא מפסיק לחשוב על פיצה.
הוא הצב בעל הבנדנה הכתומה, נשקו הוא שני נונצ'קות, כשבהמשך הוא מזניח אותם לטובת חבל עם וו תפיסה.
מאסטר ספלינטר (מדבב: יהויכין פרידלנדר) – בסדרה זו ספלינטר הוא האמאטו-יושי.
ביפן אורוקו סאקי גורם לו לבייש את המאסטרים של כת הרגל.
יושי נאלץ לברוח לארצות הברית ומוצא עצמו בניו יורק כאדם עני.
הוא מתחבא בביבים ושם הוא נפגע מהנוזל הירוק ונהפך לעכברוש ענק בשם ספלינטר.
הוא לוקח לחסותו 4 צבים שנפלו לביוב וגם הם היו במגע עם החומר הירוק וכתוצאה מכך נהפכים למוטציות.
הוא מלמד אותם אמנויות לחימה דוגמת הנינג'יטסו.
בין העונות התשיעית והעשירית הוא מלמד את קרטר, התלמיד האנושי היחיד שלו בניו יורק.
אפריל הארייט או'ניל (מדבבות: עונה 1–4 יעל קרוון, עונות 5–10 נטלי פיק) – כתבת חדשות בטלוויזיה.
חברה טובה של הצבים ונאלצת לשמור בסוד עובדה זאת.
הדמות היחידה, אחרי הצבים, שעוברת מהפך פיזי בעונות האחרונות, הכולל בין היתר את הלבוש שלה מסרבל עבודה צהוב למכנסי ג'ינס צהובים, חולצת תכלת ומעיל עור חום.
מעט מאוד פעמים צוין לגבי מערכות היחסים שהיו לה, בין היתר עם מדען של חברה בשם "מים אפלים" שהיה לה את הידע עליה מפני שיצאה אתו במשך תקופה מסוימת.
בשנת 2036 עובדת עדין ככתבת.
בעונה השישית חוגגת את יום הולדתה.
בעונות האחרונות היה לאפריל רכב משלה, עד אז היא התניידה בניידת שידור של הערוץ, באופנוע שלהם ובמסוק שלהם.
מסוף העונה השמינית התפטרה מהערוץ והפכה לכתבת עצמאית, כשהיא מצוידת במצלמת וידאו משלה.
זאק – ילד המעריץ את צבי הנינג'ה, מחופש לצב.
בן 14. מכונה "הצב החמישי".
אירמה לנגינשטיין (מדבבות: נעמה שפירא, שרית סרי, אלן אזגי, שרית וינו אלעד) – חברה של אפריל מהעבודה בטלוויזיה.
גמלונית, מגושמת וקצת חנונית, פחדנית במיוחד ובעלת קול מעצבן, אך כשזקוקים לה היא תהיה שם.
ברוב הפרקים מצוין שהיא מחפשת אהבה, ולא משנה לה מי יהיה מושא האהבה שלה.
ורנון פאנוויק (מדבבים: יוסי מאיר, שמחה ברבירו החל מעונות 5–8) – צלם ועורך בצוות השידור של ערוץ 6, עובד עם אפריל אוניל.
ורנון הוא פחדן גדול ובורח תמיד כשהעניינים מסתבכים.
לעיתים נראה שהוא מקנא באפריל ורוצה להשיג את הסיפור לפניה.
באחד הפרקים ניסה להיות גיבור על בשם "איש החדשות".
בפרק "סיפורו של ממד X" קיבל תוכנית אירוח משלו.
יש לו אחיין מחונן בשם פוסטר.
אוסאגי יוג'ימבו (מדבב: שי זורניצר) – ארנב סמוראי מממד אחר.
מיכלאנג'לו הכיר לו את הפיצה, ומאז הוא התאהב בכדור הארץ.
ברן תומפסון (מדבבים: יואב צפיר (עונה ראשונה), טל מוסרי (באחד מפרקי העונה השלישית), עידו מוסרי, יהויכין פרידלנדר, צביקה שוורצברג) – מנהל ערוץ 6 והבוס של אפריל.
ניסה באחד הפרקים ביחד עם ורנון לחשוף את הצבים.
בעונות האחרונות לאחר שהצבים לא הצליחו לעצור את הפצצה ששרדר הטמין בבניין של ערוץ 6, החל לרדוף את הצבים ולהשמיץ אותם.
חגג בעונה השלישית את יום הולדתו החמישים.
טיפני (מדבבת: נעמה שפירא) – חברתו של ברן, היא שונאת צבים, בגלל טראומת ילדות שקרתה לה בעקבות תעלול של אחיה ששם לה צב במיטה כשהייתה תינוקת, ותמיד מאשימה את צבי הנינג'ה על כל נזק בעיר.
אגת'ה "אגי" מרבלס – דודתה של אפריל מצד אימה.
בלשית שמופיעה בכמה פרקים כדי לפתור תעלומות.
קייסי ג'ונס (מדבב: שי זורניצר) – גיבור מסתורי, קשוח ואלים שעוצר פושעים למען צדק ומסתיר את זהותו עם מסכת הוקי.
איש הפטנט – בן-אנוש הנעזר בגאדג'טים שונים.
קרטר דאוסון (מדבב: שרון כהן) – בן-אנוש שהחל ללמוד נינג'יטסו אצל מאסטר ספלינטר, לאחר שעקב אחרי הצבים.
בעקבות השפעת המוטגן שדונטלו פיתח, היה יכול להפוך למוטנט ענק ולשוב לעצמו בעת הצורך.
כמו כן, פיתח כל מיני המצאות משלו.
באמצע העונה העשירית, נסע לעתיד על מנת להירפא מהמוטנט ומאז לא נראה יותר.
לנדור ומריק (אלי לולאי ואיריס זינגר) – זוג סוכנים מהעתיד שהופיעו לראשונה בפרק 7 בעונה התשיעית ובשני פרקים נוספים בעונה העשירית.
בזמן שבו הצבים חיים הם עדיין ילדים.
משתמשים במכונת זמן ניידת בצורת כדור.
מונה ליזה – טריטונית מוטנטית שהייתה מושא האהבה של רפאל.
הייתה בעבר סטודנטית למדעים שנשבתה על ידי פיראט בשם "קפטן פילץ'".
הפכה למוטנטית בעל כורחה לאחר שניסתה להימלט מהצוללת שלו.
רפאל הכיר אותה על ספינת תענוגות כשזכה בתחרות שערכה פיצרייה מקומית.
פרח הלוטוס (מדבבת:יעל קרוון) – לוחמת נינג'ה שהייתה כישרון בנינג'יטסו כבר בגיל צעיר.
קראנג גייס אותה לרגל, על מנת שתהיה יעילה יותר משרדר בתפיסת הצבים.
במהלך החדירה לביוב וחטיפתו של ספלינטר, לאונרדו התאהב בה, דבר ששרדר ניצל לטובתו על מנת לשוב לתפקידו.
לאחר שהיא פרשה ועברה לצד הטובים, היא שבה לפרק נוסף שבו שרדר התחזה לרוח של צ'אקאצ'י ואמר לה לדרוש אחר כד שהיה כביכול שייך לשבט שלהם ולהעניש את הצבים על כך שהם פגעו בכבוד שלהם.
צפרדעי הפאנק – חבורת צפרדעים שהפכה לאנושית משום שילד החזיק בהם ואחר מכן היו במגע עם הנוזל הירוק.
שרדר אימן אותם ונתן להם שמות של ארבעה כובשים/ אנשים שקשורים להפיכה כלשהי "נפוליאון בונרדע", "רספוטין", "אטילה" ו"ג'ינגיס הצפרדע".
על מנת להפליל את הצבים.
אחרי שהם גילו את טבעו האמיתי של שרדר הם עברו לצד הטובים ושבו לביתם בפלורידה.
מונדו גקו – שממית מוטנטית ממין זכר ששהתה ביום שבו שרדר שפך על הצבים את ה"אוז", ואף היא התלכלכה בנוזל והפכה לאנושית בגלל מגע עם מנהל ארגון פשיעה מקומי בשם מר X.
בהתחלה עבד בשביל הרעים, עד שמיכלאנג'לו שכנע אותו לעבור צד.
עבר לגור במאורה שכנה למאורת הצבים.
הניוטרינים – זן של חייזרים דמויי אנוש שחיים במימד X.
חוצנים המתנגדים אידאולוגית למה שמייצג צבא האבן של קראנג (אנשי צבא ומלחמה), ואוהבים הנאה תמידית.
שלושה מהם הגיעו לכדור הארץ: "זק", "דאסק" ו"קאלה" (הבת בחבורה, אשר מתגלה בהמשך שיש לה רומן עם מיכלאנג'לו).
השליטים של העם הזה הם "גיזלה" ו"זנטר".
פוסטר פנוויק (מדבב: חן חגי) – אחיינו המחונן של ורנון.
המציא מגנט סולרי, שלצערו נגנב על ידי פרופסור סופו, מושא הערצתו.
מ.א.ק.ק – רובוט לחימה עתידני בעל בינה מלאכותית שהגיע להווה מבעד לשער זמן.
וולט – אחיו הגדול של זאק.
בהתחלה לא האמין בקיומם של הצבים.
בהמשך, אחרי הרפתקה משותפת עם אחיו, נעשה חבר נוסף שלהם וכונה "הצב השישי".
מלורי (מדבבת: יעל קרוון) – נסיכת מלקוריין.
דומה כמו שתי טיפות מים לאפריל.
רקס-1 – רובו-שוטר שאפריל הפעילה אותו בטעות ובעקבות כך הפך לשומר הראש שלה.
בהמשך, שרדר יוצר רובוטי משטרה בדמותו על מנת שימשו כצבאו.
דיפי – דיפלודוקוס ששימש כחברם של הצבים בהרפתקה שלהם במרכז כדור הארץ.
במקור הוא שיבוט שנוצר על ידי ביבופ ורוקסטדי.
הוקום ארנב – (מדבב: מוטי דיכנה) ארנב שבא מהמשל "הצב והארנב".
מתגורר בממד האגדות שבו ביקרו לאונרדו ורפאל על מנת לחפש קריסטל שנמצא בטירת הענק מהסיפור "ג'ק ואפון הפלא".
בהמשך ביקר אף בממד שלהם.
איש החרק (בריק ברדלי) – גיבור על.
הוא הופך ליצור דמוי חרק כשהוא מתרגז, כתוצאה מניסוי שהשתבש.
בפרק השני בכיכובו מסתבר שנסע למכון רוגע על מנת לא להיות עצבני יותר.
בעל יכולת טלפתית לשלוט בחרקים.
איש הזבל וג'ו גלגל עין – שני פועלי ניקיון שבעקבות האוז שנשפך עליהם על ידי ביבופ ורוקסטדי, אחד מהם הפך לערימת זבל מהלכת והשני ליצור דמוי ארנב עם עיניים שיוצאות מראשו.
בעקבות אי הבנה הם חשבו שהצבים אשמים במצבם, וחברו לשרדר, אך לבסוף הם גילו את האמת ועברו צד.
לאיש הזבל יש את היכולת להוציא קרינה מגופו שגורמת לצבים חולשה וכמו כן, להשיל מגופו פיסות סליים.
אובנטו – שומר ביצת הדרקון והמאסטר של יוג'ימבו בממד האנושי.
גר בטוקיו הקטנה (שכונה בניו יורק).
קייטלין – חברתם של זק והצבים.
גריביקס – יצור פרוותי מממד X משמש בחיית המחמד של קאלה.
בעל יכולת שימוש בכוח חשמלי טלקינטי מהאנטנות שלו.
כשהוא אוכל דבר מאכל כלשהו, הוא גדל במהירות והופך ליצור מפלצתי ענק.
הוא יכול לשוב לגודלו הרגיל רק לאחר שפיכת מים עליו.
ווילרד – מדען מוזר שמשמש כמושא הערצה של דונטלו.
יצר מגביר מולקולות שגורם לדברים להיות בגודל מפלצתי.
ג'קו – קוף המחמד של ווילרד.
אחרי שהוא הגדיל אותו בטעות, הוא התאהב באפריל בגרסה המוגדלת שלו.
קווין טיילר – ילד עשיר בנו של בעל חברת צעצועים שקנה את מיכלאנג'לו, שהתחזה לבובה.
עזר לצבים נגד קנוניה שנעשתה נגד אביו.
יוגור – איש צבא שעזר לצבים כשהטיס אותם אל ממד X ואף עזר להם שם בפרק "אימו של שרדר".
אוסוולד דְרֶן – מדען שיצר חומר בשם "ויטליזר" (חומר שגורם לדמויות שמופיעות על מסך לצאת ממנו).
רונדו – שחקן סרטי פעולה.
רופרט – איש מכירות ששרדר גנב לו את "מקרן האנרגיה האישי" על מנת קרנג ישתמש בו לרוקן את האנרגיה מיושבי כדור הארץ (שלרוע המזל הוא לא משפיע על מוטציות ואף לכל מי שנמצא מתחת לאדמה).
בהמשך אף שבה אותו ואחרי שהצבים הצילו אותו הוא ודונטלו הלכו להביא מקרן אנרגיה נוסף.
ד"ר צבנשטיין – המדען שהמציא את מקרן האנרגיה.
האווי הארדי (מדבב: שי זורניצר) – החבר המוזיקאי של אירמה.
מצא לוח אם שהיה במקור בטכנודרום, לאחר שביבופ ורוקסטדי השליכו אותו דרך השער הבין ממדי, שנראה כמערכת קלידים בחנות יד שנייה ולא היה מודע שזה שימש כשלט שמנטרל את הפצצה ששרדר וקרנג הטמינו בביוב.
יכול לאלתר שירים על המקום.
ארק – חוצן משנה צורה שהגיע לכדור הארץ בעקבות הנגינה של האווי.
התחזה לשותפו של האווי, אריק, וכן גם לפנטום של האולם שבו הסתתר על מנת שלא יגעו בעוגב שיורה קרניים מכיוון שהוא היה חלק מהחללית שלו שעמה הגיע.
מליס – מדען שפיתח גנרטור אנרגיה סולידי שבו בקסטר השתמש על מנת להעניק לזי גוף.
לופטי – איש עסקים מבוגר.
איש הצ'יזבורגר – גיבור על שכלי נשקו מבוססים על מאכלים.
באפי שלהאמר – בחורה מפונקת ובעל ידע טכנולוגי וכימי רב שבה מיכלאנג'לו התאהב.
בת יחידה של בעל חברת כימיקלים.
בת 15. שרדר חטף אותה בשביל נוסחה כימית שידעה וסבה פיתח, אך לבסוף היא נתנה לו נוסחה ליצירת זיקוקי די נור.
פיט – יונה ממין זכר שבה מיכאנג'לו טיפל, ובהמשך שחרר אותה אל תוך להקת יונים.
ג'יין גודפילו – וטרינרית בגן החיות המקומי.
מקסוול (מקס) – דג הזהב של הצבים.
אוסקר – נהג מונית חסר נימוס אשר מתחלף עם גופו של רפאל חיצונית באמצעות מכונת החלפה גנובה.
אלגרנון (אלג'י) – חוצן דמוי לטאה שדונטלו הביא את החללית דמוית המכונית שלו לכדור הארץ מהערפילית שאותה גילה.
בעל כוחות קסומים כגון: שינוי צורה .
בילי ג'ים בוב מק'ג'יימס – איכר שחשב תחילה שלאונרדו הוא חייזר כשהם נפגשו לראשונה.
עזר לו בהמשך נגד ד"ר דוונס.
סקופ אוליבר – עיתונאי של עיירה מקומית.
מילדרד – עובדת בערוץ 6.
שנורקל – עובד של ערוץ 6 שפוטר על ידי ורנון.
מצא את קסדתו של שרדר שאליה שובצו שלוש האבנים אותם חיפשו הצבים ושרדר.
צבי הנינג'ה משנת 2036 – גרסה מבוגרת של הצבים שעזרו לצבים מן ההווה ולהוקום הארנב נגד שרדר לאחר שהשתלט על ניו יורק של אותה שנה.
גרים באחוזה מעל לפני השטח לאחר שהם הפכו לגיבורים.
קזואו סאקי – אחיו הקטן של שרדר.
איש המוטגן – שליח בשם סימור גץ.
הופל לתוך מכל על ידי ביבופ ורוקסטדי והפך למוטנט.
שרדר מנצל אותו לגנוב חומר מסוים למטרותיו.
בעל יכולת לשנות צורה על ידי כוח המחשבה.
ג'ולייט (ג'ולי) סמוז (מדבבת: אור אזולאי) – מוציאה לאור של חוברות קומיקס.
ד"ר קפל – מדען שהמציא מגביר כוח שמשפחת בד גנבו אותו בגלל היהלום שנמצא בו.
מרלין – קוסם מתקופת המלך ארתור שעוזר לצבים לאחר ששרדר השתלט על האקסקליבר.
המלך ארתור וגוויניבר – המלך והמלכה של אנגליה שבאו להווה על מנת להשיב את האקסקליבר.
פרופ' סוֶון סוֶונסון – מדען שחוקר על אנרגיה חלופית.
שרלוק הולמס וד"ר ווטסון – הבלש ויד ימינו אותם הצבים פגשו כשהם נסעו בזמן לתקופתם.
לה וורן פורטסייד – בוטניקאית שנתנה שם לזן חדש של חבצלת.
דיקי "ווּפמן" בארק – שדרן רדיו שמשדר מתחנת רדיו פיראטי מתוך ספינה שנקראת W.O.O.F, שעליה השתלט שרדר בהמשך תחת הכינוי "הסלייסר" והפנט את כל המאזינים.
רקסן – רובוטית שיצר דונטלו שתשמש כשידוך לרקס-1.
פריפ – חוצן תייר שמגיע מהכוכב פולריס ובעל מצלמה שבמקום לצלם תמונות, שואבת למעשה את המצולמים לתוך המצלמה.
בפרק אחר בכיכובו מגיע עם בני משפחתו: אשתו מילימטר ושני ילדיו, סייצ'יז ביתו ואֶף-סטופ בנו.
וכמו כן, הוא הצטייד במצלמת וידאו שיכולה להקרין כל דבר ואף לשבש מערכות טכנולוגיות ולבטל את כוח המשיכה.
קרמה – חוצן צבי שמגיע מפלנטה שכל התושבים שלה הם חוצנים דמויי צב.
בעל חללית דמוית בניין קרייזלר.
בעונה השביעית למד נינג'יטסו מהצבים.
ברני מושניק – בעל מפעל לזיקוקי די נור שניצל משוד על ידי שרדר, כשזה סבל מאמנזיה.
פרופ' צ'אמלי (מדבב: עפרון אטקין) – מדען שהמציא קרן מגנטיות שפגע באירמה והפך אותה לממגנטת (אם כי סברה שיש לה כוחות על ממגע עם כימיקלים).
מילטון פרוביץ' השלישי – בנו של הבעלים של ערוץ 6, מילטון פרוביץ' השני.
כאשר עבד בערוץ, אירמה חיזרה אחריו ווורנון רצה שהשהות שלו תהיה נעימה, על מנת להתחנף לאביו.
הפנטום (בוגרט פלייוויל) – מדען שיצר רובוטי שעשוע לפיצרייה מקומית.
הסתכסך עם שותפו ששפך עליו כימיקל שכביכול צילק לו את הפנים, אך למעשה הוא לכלך לו אותם.
הסתתר במערכת הביוב ועשה שמות בפיצרייה.
ספּיגה – מנהיג של קבוצת דינוזאורים שבאו מהחלל.
לאונרדו מצא את קריאתם בעזרת המכ"ם של דונטלו.
דיטו – התוכי של מיכלאנג'לו.
היה שייך במקור לפושע בשם מאגסי מגאפין אשר החביא אצלו את המפתח לכספת שבה שמר על אבן אודם שאותה גנב לפני 15 שנה.
אחרי שבגד שאדונו הקודם, הוא הועבר לגן החיות ששם מצא לו בת זוג.
הצבים נשכרו על מנת לשמור על אחת המצאותיו.
קוורץ – ילד חוצני שהגיע לכדור הארץ ורצה רק לשחק.
חוטפי הצבים – משפחה חוצנית שלקחה תחילה את דונטלו ואת רוקסטדי כדי להכיר יצורים מכדור הארץ.
בהמשך חטפה את שרדר ואת ספלינטר.
אמטו-קוצ'י – אבות אבותיו של ספלינטר.
לוחם מיומן שלאונרדו רצה שילמד אותו טכניקה בהנפת חרב.
יוקו – לוחם נינג'ה שעמד בראש כנופיית נינג'ה קטנה בשם "הלב השחור".
שרדר עשה עמו עסקה, שבסופה שרדר גילה שיוקו סידר אותו.
מאגו סאן – סבו של יוקו וידיד ותיק של ספלינטר.
התאכזב לגלות שנכדו פושע, אך בסוף הוא גילה שזה לא נכון.
רצה להעניק לנכדו את החגורה הלבנה של משפחתו.
מרדוד (אלים קולצ'נט) – יצור דמוי בן-ים.
מלאטור – תושב אטלנטיס שהכתיר את ביבופ כשליטה, אך מאוחר יותר הכתיר את מרדוד כשליטה.
הפאקס לגמינה – תושבת אטלנטיס שאמינה שמרדוד הוא השליט האמיתי של העיר.
אחרי הכרתו נעשתה ליועצת שלו.
אחרי שגילה את האמת על מעסיקו, עבר צד.
וויזל – סוחר עבדים מממד X.
הפך את הצבים, לאחר שהם הגיעו לממד X בסוף עונה 7 לעבדים.
כאשר גילה שאחיו זוורק נהיה עבד אף הוא, הוא עבר צד ועזר לצבים נגד אדונם וורקס.
ווזלי נייט – מפקד של היחידה המיוחדת "מים אפלים".
קרקוס (מדבב: יורם יוספסברג) – שוטר עתידני שרדף אחרי טיטאנוס עד להווה.
יש לו רגשי הוקרה לאפריל מכיוון שהיא הצילה את אביו כשהיה ילד בתקופה שלה.
בהמשך, נהפך למוטנט, לאחר שהוא ביקש מהצבים להפוך אותו לכזה, לאחר שחברי ה.א.ו.ו.ק הרסו לו את חליפת השריון, על מנת להציל את אפריל שהם אותה חטפו.
בהמשך התגלה שהמוטציה שלו הייתה זמנית.
גרגון – יצור שגר בממד X ששרדר שכר אותו ושינה את צורתו על מנת למשוך את הצבים למלכודת שלו שם.
ג'ט מק'קייב – יריבו של קרטר מאותו מוסד לחימה שבו הם שהו.
גנב את חליפת הקרב שפיתח.
נשלח עם קרטר, מיכלאנג'לו ולאונרדו לזירת גלדיאטורים בין גלקטית.
אלווין אקסלי – מדען שפיתח את מחשב הפרוטאין (מחשב שיכול לשלוט על כל גוף תקשורת שיש).
רוני אקסלי – בנו של אלווין.
שינאבו סאמא - רוח קדומה של מאסטר קדום של שבט הרגל ששרדר ניסה בעזרתו ללמד את ביבופ ורוקסטדי כמה מהלכי נינג'ה, עד שהתברר לו ששרדר גזל את ההנגה מהמאסטר האמיתי, ספלינטר.
שרדר (אורוקו סאקי) (מדבב: מוטי דיכנה) – אויבם המושבע של הצבים.
בסדרה זו הוא מנהיג "שבט הרגל" ("Foot Clan") – שבט נינג'ה, אשר היה בעבר תחת הנהגתו של ספלינטר.
לימים, הדיח שרדר בכוח הזרוע את ספלינטר והפך למנהיג השבט, כחלק מניסיונו להשמיד את ספלינטר והצבים.
שרדר היה בעבר תלמידו של ספלינטר.
לאחר שברח האמאטו יושי לארצות הברית הפך שרדר את שבט הרגל לארגון פשע בין-לאומי, שאחת משאיפותיו היא להשתלט על העולם.
שרדר עובר מיפן לארצות הברית יחד עם שבט הרגל.
מצוין שתחביביו כוללים איסוף כלי פורצלן ושירה.
ספלינטר הגדיר אותו באחד הפרקים הראשונים כ"לוחם נינג'ה מיומן והאיש המסוכן ביותר שהוא הכיר".
קראנג (מדבב: יהויכין פרידלנדר) – מוח מדבר מעוות וחולני שגורש ממימד-X, רוצה להשתלט על כדור הארץ והיה הבוס של שרדר בסוף העונה הראשונה.
באחד הפרקים הקים אי מלאכותי צף על מנת לסלק את כל ארגוני הפשע שפעלו בניו-יורק על מנת שה"רגל" תשמש כמונופול יחיד באזור.
אוהב בשעות הפנאי לצפות באופרות סבון.
ביבופ ורוקסטדי (מדבב משותף: יוסי מאיר, יורם יוספסברג (ביפופ) ואלי לולאי (רוקסטדי) החל מעונות 5–8) – מוטציות מגושמות וטיפשות שנשלטות על ידי שרדר.
הראשון הוא חזיר יבלות והשני הוא קרנף.